EkBass/fiwiki-20250220-pages-articles huggingface dataset:
Eino Huhtala

Eino Ensio Huhtala (15. lokakuuta 1902 Oulu – 14. elokuuta 1971 Vammala)Kuolleita (maksullinen artikkeli) Helsingin Sanomat 20.8.1971, HS Aikakone. Viitattu 12.3.2018. oli suomalainen eläinlääkäri. Hän oli Maatalousministeriön eläinlääkintäosaston päällikkö ja ylijohtaja vuosina 1951–1966. Vuosina 1952–1954 hän oli eläinlääketieteellisen korkeakoulun toiminnanjohtaja ja sitten korkeakoulun hallituksen puheenjohtaja.Otavan iso tietosanakirja osa 3, p. 894 Hänet vihittiin eläinlääketieteellisen korkeakoulun kunniatohtoriksi vuonna 1962. Huhtala oli myös Piirieläinlääkäriyhdistyksen puheenjohtaja, Suomen Eläinlääkäriyhdistyksen varapuheenjohtaja ja Suomen Eläinlääkärilehden päätoimittaja. ==Lähteet== Luokka:Suomalaiset eläinlääkärit Luokka:Suomalaiset virkamiehet Luokka:Vuonna 1902 syntyneet Luokka:Vuonna 1971 kuolleet
Olavi Huhtala

Vilho Olavi Huhtala (1. tammikuuta 1903 Ulvila – 2. toukokuuta 1977 HelsinkiKuolleita. Helsingin Sanomat, 3.5.1977, s. 21.) oli suomalainen kenraaliluutnantti. ==Henkilöhistoria== Olavi Huhtalan vanhemmat olivat maanviljelijä Kalle Vilho Huhtala ja Anna Dagmar Jaakkola ja puoliso vuodesta 1936 Helvi Kyllikki Aura. Ylioppilaaksi Huhtala tuli 1921 Porin lyseosta. Huhtala osallistui vapaaehtoisena sisällissotaan Porin Rykmentin I pataljoonassa. Hän valmistui kadettikoulusta 1924 sekä kävi sotateknilliset opinnot Teknillisessä korkeakoulussa sekä Sotakorkeakoulussa 1927-1931 (ye- upseeri 1933). Hän toimi toimistoupseerina yleisesikunnassa 1931-1936. Helsingin alueen sotateollisesta toiminnasta hän vastasi 1936-1940. Toimistopäällikkönä pääesikunnassa hän toimi 1940-1941. Hän valmistui myös diplomi-insinööriksi 1941. Jatkosodassa hän palveli aluksi KTR 10:ssä sekä KTR 1:ssä. Huhtala toimi KTR 7:n komentajana 29.9.1943-19.11.1944. Jatkosodan jälkeen hän palasi jälleen pääesikuntaan toimistopäälliköksi. Hän toimi esikunnan tykistöosaston päällikkönä 1948-1952. Vuodesta 1953 hän toimi Puolustuslaitoksen tutkimuskeskuksen johtajana, sen jälkeen 1954-1960 pääesikunnan viestipäällikkönä ja viestitarkastajana 1960-1962. Hän oli kadettikunnan puheenjohtaja 1952–1955.Otavan iso tietosanakirja 3, p. 895 https://runeberg.org/vemochvad/1967/0222.html Huhtala kutsuttiin Kadettikunnan kunniajäseneksi 23.3.1963 ja Upseeriliiton kunniajäseneksi 22.11.1968, puolustusvoimien palveluksesta hän erosi 1963. Ylennykset: Vänrikki 1924, luutnantti 1926, kapteeni 1931, majuri 1939, everstiluutnantti 1941, eversti 1944, insinöörikenraalimajuri 1953, kenraalimajuri 1954, kenraaliluutnantti 1961. Huhtala oli myös urheilujohtaja, hän muun muassa toimi pitkään Suomen Miekkailuliiton puheenjohtajana. == Teoksia == * Kaksitoistavuotias Neuvosto- Karjala. Helsinki 1933 * Propaganda : uusi sodankäyntiväline. Otava 1937 * Kadettikunta : jäsenet 1921-1950 ; toimituskunta O. Huhtala ym. Kadettikunta, Helsinki 1951 == Muita julkaisuja == * Propaganda, aikamme uusi sodankäyntiväline . Tiede ja ase 4/1936 Viite julkaisuun ==Lähteet== Luokka:Suomalaiset kenraalit Luokka:Suomalaiset virkamiehet Luokka:Suomen sisällissodan valkoiset Luokka:Suomalaiset tietokirjailijat Luokka:Suomalaiset insinöörit Luokka:Vuonna 1903 syntyneet Luokka:Vuonna 1977 kuolleet
Jääkiekko talviolympialaisissa 2002 – naisten karsinnat

Jääkiekon naisten olympiakarsintaturnaus vuoden 2002 Salt Lake Cityn turnaukseen pelattiin helmikuussa 2001. Karsintaturnauksen kautta olympialaisiin pääsivät Kazakstan ja Saksa. == Karsinnat läpäisseet joukkueet == Kilpailu Paikka Kilpailupaikkoja Kilpailupaikan lunastaneet Maailmanmestaruuskilpailut 2000 6 Olympiakarsintaturnaus 2 Yhteensä 8 == Turnaus == Joukkue O V H T TM PM Pisteet 3 2 0 1 9 10 4 3 1 1 1 7 6 3 3 1 1 1 10 7 3 3 0 2 1 7 10 2 Ottelut Ottelujen alkamisajat paikallisia aikoja (UTC+1) == Pistepörssi == # Pelaaja Maalit Syötöt Pisteet +/- 1\. Rachel Rochat 3 1 4 +3 2\. Kathrin Lehmann 2 2 4 +3 3\. Hanae Kubo 2 2 4 +1 4\. Ruth Kuenzle 2 2 4 +3 5\. Nadezhda Losyeva 1 3 4 0 http://www.iihf.com/hockey/x/0001/Ogqw/gs/pg000013.htm IIHF: Pistepörssi == Lähteet == * Olympiakarsintaturnaus IIHF:n sivuilla * Whockey - 2002 Olympic Qualification Tournament ===Viitteet=== Naisten karsinnat Luokka:Engelbergin urheilu
Arild Huitfeldt

Arild Huitfeldt (1546–1609) oli tanskalainen historiankirjoittaja. Hän oli vuodesta 1586 Tanskan valtakunnanneuvos ja valtakansleri. Hän kirjoitti kymmenniteisen teoksen Danmarks Riges Krønike (1595–1604, toinen painos 1650–1652).Otavan iso tietosanakirja 3, p. 898 ==Lähteet== Luokka:Tanskalaiset historioitsijat Luokka:Vuonna 1546 syntyneet Luokka:Vuonna 1609 kuolleet
Ragnar Hult

Ragnar Hult (4. maaliskuuta 1857 Pohja – 25. syyskuuta 1899 Helsinki) oli suomalainen kasvi- ja maantieteilijä. Hän oli Helsingin yliopistossa kasvimaantieteen dosentti vuodesta 1886 ja yliopiston ensimmäinen maantieteen dosentti vuodesta 1890. Hän ajoi Helsingin yliopiston maantieteen laitoksen perustamista vuonna 1889 ja Maantieteellisen klubin perustamista vuonna 1881, joka toimi pohjana Suomen maantieteellinen yhdistyksen perustammiselle vuonna 1887.Otavan Iso tietosanakirja 3, p. 902 Kasvitieteilijänä Hult tutki kasviyhteisöjen dynamiikkaa, ja oli maailmanlaajuisesti eräs ensimmäisistä tutkijoista, jotka tunnistivat sittemmin ekologiseksi sukkessioksi nimetyn ilmiön.Cowles, Henry C. (1911): The causes of vegetational cycles. Annals of the Association of American Geographers, 1 (1): 3-20. Hultin puoliso oli suomalaisen kotitaloustoiminnan uranuurtaja Fanny Hult. ==Julkaisuja== * Försök till analytisk behandling af växtformationerna. Meddelanden af Societas pro Fauna et Flora Fennica, 8, s. 1–155. (Väitöskirja.) Helsingfors, 1881. Julkaisun verkkoversio. * Vegetationen och floran i en del af Kemi Lappmark och Norra Österbotten. (Yhdessä Hjalmar Hjeltin kanssa) Meddelanden af Societas pro Fauna et Flora Fennica, 12, s. 1–158. Helsingfors: J. Simelii Arfvingars Tryckeri, 1885. * Blekinges vegetation. Meddelanden af Societas pro Fauna et Flora Fennica, 12, s. 161–251. Helsingfors: J. Simelii Arfvingars Tryckeri, 1885. * Mossfloran i trakterna mellan Aavasaksa och Pallastunturit. Acta Societatis pro Fauna och Flora Fennica, 3(1), 1886. * Grunddragen af den allmänna geografin 1: Matematisk geografi och klimatografi. Helsingfors: Weilin & Göös, 1894. * Finlands geografi i korthet framställd. Helsingfors: Söderström, 1896. * Kuvauksia luonnosta ja kansanelämästä Suomessa. (Naturskildringar och folklifsbilder från Finland, 1899) Suom. Nissinen, Alli. Porvoo: WSOY, 1900. ==Lähteet== ==Aiheesta muualla== * * Luokka:Suomalaiset kasvitieteilijät Luokka:Suomalaiset maantieteilijät Luokka:Vuonna 1857 syntyneet Luokka:Vuonna 1899 kuolleet
Oskar Hultman

Oskar Fredrik Hultman (21. joulukuuta 1862 Tammisaari – 31. toukokuuta 1929 Tammisaari) oli suomalainen kielentutkija. ==Henkilöhistoria== Hultmanin vanhemmat olivat konsuli, valtiopäivämies Fritiof Hultman ja Amalia Maria Josepha Morawitz ja puolisot vuodesta 1890 Emilia Strömberg (k. 1894) ja vuodesta 1910 Emmy Maria Stenbäck. Hultman tuli ylioppilaaksi 1881 ja valmistui filosofian kandidaatiksi 1887 ja lisensiaatiksi 1905. Filosofian tohtoriksi hän väitteli 1906. Hultman opiskeli kielitiedettä Uppsalassa 1887–1891 ja 1899. Hän oli ensin Helsingin yliopiston Pohjoismaiden kielten dosentti vuodesta 1907 ja sitten ruotsin kielen ja kirjallisuuden ylimääräinen professori 1909–1929.Ylioppilasmatrikkeli 1853–1899 (Viitattu 27.11.2020)Kuka kukin oli (Viitattu 27.11.2020)Otavan Iso tietosanakirja 3, s. 903- ==Julkaisuja== *De östsvenska dialekterna, 1894 * Till behandlingen af u-omljudet af a i de östnordiska språken, 1894 * Jöns Buddes bok: en handskrift från Nådendals kloster, 1895, toim. O. F. Hultman * Nya fall af fornsvensk vokalförlängning, 1904 *Hälsingelagen och Upplandslagens ärfdabalk i Cod. Ups. B 49, 1905 * Nuckömålets fiur 'fyra', 1906 * I det gamla Ekenäs: studier och anteckningar, 1910, Oskar Hultman, Ernst Häyrén, Emmy Hultman * Om uppkomsten av den bildade talsvenskan i Finland: föredrag vid Svenska Litteratursällskapets årshögtid den 5. febr. 1914, 1914 * Härstamma Finlands svenskar från Sverige?, 1920 * Finlandssvenskarnas härkomst: en replik till prof. Karsten, 1921 * Våra svenska bygdemål, 1922 * Namnet Föglö, 1924 * Festskrift tillägnad Hugo Pipping på hans sextioårsdag den 5 november 1924, 1924 *Efterlämnade skrifter 1–2, 1931–1939 ==Lähteet== ==Aiheesta muualla== * * Porvarillista rakkautta: Oskar ja Mili Hultmanin tarina (1886–1894), 1997, Hanna Elomaa (toim.) * Vanhat kirjeet kertovat suhteista, joissa osattiin olla erillään. Viestejä kadonneesta Suomesta. Helsingin Sanomat, 24.12.1997, s. 23. Luokka:Suomalaiset kielitieteilijät Luokka:Helsingin yliopiston professorit Luokka:Suomalaiset professorit Luokka:Vuonna 1862 syntyneet Luokka:Vuonna 1929 kuolleet
Gustaf Richard Idestam

Gustaf Richard Idestam (7. helmikuuta 1832 Helsinki – 10. lokakuuta 1915 Helsinki) oli suomalainen juristi, senaattori ja valtiopäivämies. ==Henkilöhistoria== Idestamin vanhemmat olivat vuorimestari Gustaf Idestam ja Anna Sofia Trapp ja puoliso vuodesta 1859 Fredrika Charlotta Eklund (k. 1907). Idestam tuli ylioppilaaksi 1849 ja suoritti tuomarintutkinnon 1854, varatuomarin arvon hän sai 1857. Lakitieteellisiä opintoja Idestam harjoitti vielä Berliinissä ja Pariisissa 1874. Hänestä tuli Turun hovioikeuden ylimääräinen notaari 1857, kanslisti 1858, ylimääräinen viskaali 1862, notaari 1863, ajoittain apujäsen vuodesta 1866, varakanneviskaali 1868, kanneviskaali 1869, asessori 1870 ja hovioikeudenneuvos 1878. Samalla hän toimi kirkollisvirkakunnan leski- ja orpokassan asiamiehenä 1859–1860. Senaattori senaatin oikeusosastolla Idestamn oli 1899–1900. Hän toimi neuvonantajana helsinkiläisessä asianajotoimistossa 1902–1906. Valtiopäivillä Idestam oli aatelissäädyssä edustaja 1877–1878, 1882 ja 1885.Yrjö Kotivuori, Ylioppilasmatrikkeli 1640–1852: Gustaf Richard Idestam. Verkkojulkaisu 2005. Viitattu 22.11.2020.Otavan Iso tietosanakirja 3, s. 1071Kuka kukin oli (Viitattu 22.11.2020) ==Julkaisuja== Idestam julkaisi Karl Wilhelm Sulinin kanssa selityksin varustetun laitoksen vuoden 1886 sotilasrikoslaista ja toimitti vuoden 1734 laista tarkastetun ja liittein varustetun laitoksen: * Tabeller öfver straffbestämmelserna i 1875 års strafflagsförslag, 1877 * Militärstrafflag, 1886, K. W. Sulinin kanssa * I Storforstendömet Finland gällande delar av Sveriges Rikes Lag, gillad och antagen på rikstagen år 1734, med tillägg af stadganden, utkomna intill år 1902, 1902 ==Lähteet== Luokka:Suomalaiset senaattorit Luokka:Suomalaiset juristit Luokka: Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1832 syntyneet Luokka:Vuonna 1915 kuolleet
Start Nižni Novgorod

Start () on vuonna 1932 perustettu jääpalloseura Nižni Novgorodista, Venäjältä. Se pelaa kotiottelunsa Start-stadionilla. Start nousi Neuvostoliiton mestaruussarjaan ensimmäistä kertaa vuonna 1967, ja kaudesta 1974-75 se on pelannut yhtäjaksoisesti Neuvostoliiton/Venäjän liigassa. Parhaimmillaan Start on sijoittunut Venäjän pääsarjassa hopealle vuosina 1995 ja 2002. Neuvostoliiton pääsarjassa seuran paras sijoitus oli niin ikään toinen kaudella 1979–1980. == Saavutuksia == Saavutuksia Neuvostoliiton liigassa: * Hopeaa: 1980 Saavutuksia Venäjän liigassa: * 2 hopeaa: 1995, 2002 * 3 pronssia: 1996, 1998, 2000 ==Katso myös== * Venäjän jääpallon mestaruussarja ==Aiheesta muualla== *Startin kotisivut Luokka:Venäläiset jääpalloseurat Luokka:Vuonna 1932 perustetut urheiluseurat Luokka:Nižni Novgorodin urheilu
Hanna Maria Ingman

Hanna Maria Ingman (1845–1916) oli suomalainen sokeiden opettaja. Hän oli Helsingin sokeainkoulun johtaja 1877–1903. Hänen aloitteestaan perustettiin Sokeain Ystävät -yhdistys 1887 sekä sokeain koti.Otavan Iso tietosanakirja 3, p. 1234 ==Lähteet== Luokka:Suomalaiset opettajat Luokka:Vuonna 1845 syntyneet Luokka:Vuonna 1916 kuolleet
Olavi Ingman

Olavi Ingman (7. helmikuuta 1903 Hamina – 29. tammikuuta 1990 Helsinki) oli suomalainen urkutaiteilija, pianisti, säveltäjä, musiikkitieteilijä ja musiikkipedagogi, Erkki Melartinin, Elis Mårtensonin ja Ingeborg Hymanderin oppilas. Hän väitteli Helsingin yliopistossa filosofian tohtoriksi vuonna 1959 aiheenaan W. A. Mozartin sinfonia nro 40. Musiikkitieteellisissä tutkimuksissaan hän edusti hahmopsykologiaa, ja hän oli ensimmäisiä, jotka sovelsivat Suomessa Schenker-analyysia. Ingman toimi Jyväskylän kasvatusopillisen korkeakoulun musiikin lehtorina vuodesta 1949 sekä musiikkitieteen ja -pedagogiikan dosenttina 1961–1970 ja vt. professorina vuodet 1968–1969. Hän sävelsi lauluja sekä urku- ja pianokappaleita ja laati musiikin oppikirjoja kouluille. Hänen puolisonsa vuodesta 1932 oli laulajatar Elli Kallas-Ingman (1902–1974),Otavan Iso tietosanakirja 3, p. 1235. ja hänen sisarensa oli kirjailija Katri Ingman-Palola.Facta 2001, osa 6, p. 521. WSOY 1981. ==Julkaisuja== * Laula sinäkin: Koulun laulukirja. 1952. * Opettajan musiikkioppi. 1955. * Lineaarinen rakennanalyysi Mozartin g-molli-sinfoniasta KV 550. Diss. 1959. * Die klassische Sonatenform als Feld des thematischen Prozesses. 1968. * Ei kukaan ole rikas yksinään. 1976. * Neljä tornia. 1979. * Kysy lähteeltä: Runoa ja mietettä 1976–1982. 1983 ==Lähteet== ==Aiheesta muualla== * Siliämaa, Sonja: Suomen kansakoulujen musiikinopetus 1950-luvun yhteiskunnassa. Pro gradu. Jyväskylän yliopisto. Viitattu 24.8.2012. Luokka:Suomalaiset säveltäjät Luokka:Suomalaiset pianistit Luokka:Suomalaiset urkurit Luokka:Suomalaiset musiikkitieteilijät Luokka:Suomalaiset musiikkipedagogit Luokka:Vuonna 1903 syntyneet Luokka:Vuonna 1990 kuolleet
Martin Su Yao-wen

Martin Su Yao-wen (; s. 9. marraskuuta 1959) on taiwanilainen roomalaiskatolinen piispa.GCatholic.com: Diocese of Taichung Hänet vihittiin papiksi Taichungin hiippakuntaan 8. kesäkuuta 1989 ja nimitettiin sen johtoon 25. kesäkuuta 2007. Piispaksi vihkiminen seurasi 25. syyskuuta. Pääkonsekraattorina toimi Joseph Wang Yu-jung, jota avustivat Peter Liu Cheng- chung ja James Liu Tan-kuei.Catholic-Hierarchy.org: Bishop Martin Su Yao-wen == Lähteet == Luokka:Taiwanilaiset papit Luokka:Katoliset piispat Luokka:Vuonna 1959 syntyneet Luokka:Elävät henkilöt
The Experts

The Experts () on vuonna 1989 ensi-iltansa saanut Dave Thomasin ohjaama yhdysvaltalainen komediaelokuva. Siinä näyttelevät John Travolta ja Kelly Preston. Elokuva sijoittuu kylmän sodan aikaan. KGB:n edustaja värvää newyorkilaiset yökerhonomistajamiehet (Travolta ja Gross) opettamaan tuleville neuvostovakoojille amerikkalaista elämäntyyliä. ==Näyttelijät== ==Lähteet== Luokka:Yhdysvaltalaiset komediaelokuvat Luokka:Vuoden 1989 yhdysvaltalaiset elokuvat
Punkstars

Punkstars on punkyhtye Ripsipiirakan debyyttialbumi vuodelta 2003. Se nousi Suomen virallisen listan sijalle 14. Punkstarsin kansikuva on parodia Gimmelin albumin Lentoon (2002) kansikuvasta, ja Punkstarsin ”Etsin nuijaa seuraavaa” -kappaleen nimi on parodia Lentoon-albumin kappaleesta ”Etsit muijaa seuraavaa”. == Kappaleet == # # # # # # # # # # # # # == Kokoonpano == * Jukka Tanskanen – laulu, kitara * Olli Salonen – kitara, taustalaulu * Hannu Kiviluoto – bassokitara * Mika Enrold – rummut == Arvostelut == * Findance: http://www.findance.com/arvostelut/201/ripsipiirakka-punkstars ==Lähteet== Luokka:Vuoden 2003 esikoisalbumit Luokka:Ripsipiirakan albumit
Helsingin sokeainkoulu

Helsingin sokeainkoulu oli Suomen ensimmäinen sokeiden oppilaitos. Se aloitti toimintansa 1. lokakuuta 1865 ruotsinkielisenä. ==Historia== Ajatus sokeiden oppilaitoksen perustamisesta syntyi Suomessa sen jälkeen, kun "kuuromykkäinkouluja" oli perustettu niin, että niitä oli 1860-luvun alussa neljä. Aloitteentekijöinä olivat Uno Cygnaeus ja Carl Henrik Alopaeus, jotka olivat ulkomailla tutustuneet myös sokeiden opetukseen. Mathilda Linsén ja Karl Mortimer Stenius lähtivät senaatin määrärahan turvin opintomatkoille merkittäviin sokeiden oppilaitoksiin, joista erityisesti vaikutteita saatiin Kööpenhaminasta ja Dresdenistä. Linsén teki kesäkuussa 1865 senaatille aloitteen ruotsinkielisen opetuksen järjestämisestä, ja opetus alkoi väliaikaisena Blindanstalten i Helsingfors -nimisenä kouluna. Vuonna 1892 annetulla asetuksella opetus vakinaistettiin. Helsingin koulun yhteyteen perustettiin vuonna 1929 viisipaikkainen yksityinen sokeain lasten esikoulu.Moilanen, Aatu: "Otetaan vastuu omista asioista" Suomen sokeainkoulut kansakoululaitoksen rinnalla vuosina 1865-1939, väitöskirja, tiivistelmä, viitattu 24.8.2012 Koulu toimi vuosina 1865–1872 Mellinin huvilassa Kaivopuistossa, vuosina 1872–1886 Konstantininkatu 22:ssa (nykyinen Meritullinkatu) ja vuosina 1886–1898 Maneesikatu 5:ssä Kruunun­haassa.Aatu Moilanen, "Otetaan vastuu omista asioista", Suomen sokeainkoulut kansakoululaitoksen rinnalla vuosina 1865–1939, väitöskirja, viitattu 24.8.2012 Vuonna 1898 se sai oman rakennuksen Helsingin Kallioon osoitteeseen Ensi linja 1. Vuonna 1898 valmistuneen rakennuksen suunnitteli arkkitehti Ernst Theodor Granstedt.Kokous- ja juhlatilat. Hel.fi, viitattu 24.8.2012 Vuonna 1972 Sokeainkoulu muutti JyväskyläänVarsinais-Suomen näkövammaiset, viitattu 24.8.2012. Vuonna 1921 oppivelvollisuuslaki tuli koskemaan myös sokeita. Vuosina 1865–1939 kouluun otettiin 401 oppilasta. Koulu oli sisäoppilaitos. Kielikiistojen vuoksi 1930-luvulla perustettiin ruotsinkielisille oma koulu. Koulun ensimmäinen johtaja oli Mathilda Linsén, joka kuoli seitsemän vuoden kuluttua. Vuodesta 1877 alkaen johtaja oli Hanna (Johanna) Maria Ingman. Sitä ennen koulu oli ollut seitsemän vuotta vailla johtajaa Linsenin kuoltua.Sokeain ystävät historiikki , viitattu 24.8.2012 Ingman siirtyi johtajan tehtävästä syrjään vuonna 1903. Molemmat johtajat kohotettiin sokeiden äitihahmoiksiKari Huuskonen, Sokeainopetuksen uranuurtajanaiset ja äitimyytti , Kasvatus ja aika 1/2007, viitattu 24.8.2012. Koulun toimintaa jatkaa Jyväskylän näkövammaisten koulu.Silmätera.fi, viitattu 24.8.2012 Ruotsinkielinen opetus eriytyi lopullisesti koulusta 1960-luvulla. Se jatkaa edelleen Helsingissä nimellä Svenska skolan för de synskadade.Ksol.fi , viitattu 24.8.2012 ==Lähteet== Luokka:Sokeus Luokka:Helsingin oppilaitokset
Edward Ozorowski

thumb|Edward Ozorowski vuonna 2012. Edward Ozorowski (1. toukokuuta 1941 – 12. lokakuuta 2024Catholic-Hierarchy.org: Archbishop Edward Ozorowski) oli puolalainen roomalaiskatolinen arkkipiispa. == Elämä == Ozorowskin vihki papiksi Władysław Suszyński 21. kesäkuuta 1964, ja hänet nimitettiin Vilnan arkkihiippakunnan vihkipiispaksi sekä Bitettumin titulaaripiispaksi 31. tammikuuta 1979. Piispaksi konsekroinnin suoritti 29. huhtikuuta Henryk Roman Gulbinowicz, jota avustivat Edward Kisiel ja Władysław Jędruszuk. 5\. kesäkuuta 1991 Ozorowski sai nimityksen Białystokin vihkipiispaksi. 21. lokakuuta 2006 hänet nimitettiin sen arkkipiispaksi, jonka virkaan hänet asetettiin 16. marraskuuta. == Lähteet == == Aiheesta muualla == Luokka:Puolalaiset papit Luokka:Katoliset arkkipiispat Luokka:Vuonna 1941 syntyneet Luokka:Vuonna 2024 kuolleet
John Baptist Tseng Chien-tsi

John Baptist Tseng Chien-tsi (s. 11. joulukuuta 1942) on taiwanilainen roomalaiskatolinen piispa. Hänet vihittiin papiksi Hwalienin hiippakuntaan 21. maaliskuuta 1972 ja nimitettiin sen vihkipiispaksi sekä Sululoksen titulaaripiispaksi 22. toukokuuta 1998. Piispaksi konsekroinnin suoritti 29. elokuuta Andrew Tsien Chih-ch'un, jota avustivat Lucas Liu Hsien-tang ja Leonard Hsu Ying-fa.Catholic-Hierarchy.org: Bishop John Baptist Tseng Chien- tsi == Lähteet == Luokka:Taiwanilaiset papit Luokka:Katoliset piispat Luokka:Vuonna 1942 syntyneet Luokka:Elävät henkilöt
Eamonn Toal

Eamonn Toal on irlantilainen laulaja. Hän edusti Irlantia vuoden 2000 Eurovision laulukilpailussa jossa hän sjoittui kuudenneksi; tämä jakaa Irlannin parhaimman tilan 2000-luvulta lähtien Jedwardin kanssa joka sijoittui myös kuudenneksi vuoden 2011 Euroviisuissa. Luokka:Irlantilaiset laulajat Luokka:Syntymävuosi puuttuu Luokka:Elävät henkilöt Luokka:Vuoden 2000 euroviisuedustajat Luokka:Irlannin euroviisuedustajat
Mutaz Essa Barshim

Mutaz Essa Barshim (; s. 24. kesäkuuta 1991 Doha) on sudanilaistaustainen qatarilainen korkeushyppääjä. Vuonna 2010 Barshim karsiutui Dohan sisäratojen MM-kilpailuissa, mutta voitti kultaa sekä sisäratojen Aasian- mestaruuskilpailuissa, alle 20-vuotiaiden MM-kilpailuissa tuloksella 230 cm, alle 20-vuotiaiden Aasian-mestaruuskilpailuissa että Aasian kisoissa tuloksella 227 cm. Seuraavana vuonna hän oli seitsemäs Daegun MM-kilpailuissa tuloksella 232 cm ja voitti Aasian-mestaruuden Kobessa tuloksella 235. Vuonna 2012 Barshim voitti sisäratojen Aasian-mestaruuden tuloksella 237 ja sijoittui yhdeksänneksi Istanbulin sisäratojen MM-kilpailuissa tuloksella 228 cm. Lontoon olympialaisissa hän sijoittui alun perin kolmanneksi tuloksella 229 cm, mutta nousi myöhemmin Ivan Uhovin dopinghylkäyksen jälkeen hopeamitalistiksi. Moskovan MM-kilpailuissa 2013 Barshim sijoittui toiseksi tuloksella 238 cm. Barshim voitti 2014 sisäratojen Aasian-mestaruuden Hangzhoussa tuloksella 236 ja sisäratojen maailmanmestaruuden Sopotissa Aasian ennätystuloksella 238 cm. Hän voitti kultaa Incheonin Aasian kisoissa 2014 tuloksella 235. Hän oli kolmas Aasian-mestaruuskilpailuissa Wuhanissa 2015 tuloksella 220. Pekingin MM-kilpailuissa 2015 hän sijoittui neljänneksi. Barshim voitti sisäratojen Aasian-mestaruuden Dohassa 2016 tuloksella 235. Portlandin MM-hallikilpailuissa hän sijoittui neljänneksi. Hän saavutti olympiahopeaa Rio de Janeirossa 2016 tuloksella 236. Hän voitti maailmanmestaruuden Lontoossa 2017 tuloksella 235. Hän voitti sisäratojen Aasian-mestaruuden Teheranissa 2018. Hän saavutti hopeaa Birminghamin sisäratojen MM-kilpailuissa 2018 tuloksella 233. Barshim uusi maailmanmestaruutensa Dohassa 2019 tuloksella 237. Tokion olympialaisissa 2021 Barshim jakoi olympiakullan samalla tuloksella 237 cm Gianmarco Tamberin kanssa. Eugenen MM-kilpailuissa 2022 Barshim voitti maailmanmestaruuden tuloksella 237 cm. https://www.watchathletics.com/page/3311/men-s-high-jump- results-world-athletics-championships-2022 Vuoden 2023 Budapestin MM- kilpailuissa Barshim saavutti pronssia tuloksella 233. Hän voitti samana vuonna kultaa Aasian kisoissa tuloksella 235. Pariisin olympialaisissa 2024 hän saavutti pronssia tuloksella 234.https://www.hs.fi/urheilu/art-2000009802372.html Barshimin ennätys ulkoradalla on 243 cm, jonka hän hyppäsi 5. syyskuuta 2014 Timanttiliigan Brysselin osakilpailuissa. Barshim ylitti 240 cm ensimmäisen kerran Eugenessa 1. kesäkuuta 2013. Hän oli ulkoradoilla kahdeksas 240 cm ylittänyt hyppääjä ja ensimmäinen sitten vuoden 2000, jolloin Vjatšeslav Voronin ylitti saman korkeuden. Sisäradoilla hän on hypännyt 241 cm Athlonessa 18. helmikuuta 2015. Kummatkin tulokset ovat Aasian ennätyksiä. Barshimin pikkuveli Muamer Aissa Barshim on myös korkeushyppääjä. ==Lähteet== * * ===Viitteet=== == Aiheesta muualla == Luokka:Qatarilaiset korkeushyppääjät Luokka:Qatarilaiset olympiavoittajat Luokka:Vuonna 1991 syntyneet Luokka:Elävät henkilöt
Intro (lehti)

Intro oli vuonna 1968 perustettu suomalainen nuortenlehti, jonka käynnistäjänä ja ensimmäisenä päätoimittajana vaikutti radio- ja tv-persoona Markku Veijalainen. Kaudella 1976–1979 se jatkoi toimintaansa nimellä Help!, kunnes vaihtoi neljännen kerran omistajaa. Sen osti 1979 kilpailevan Suosikin omistaja, Urpo Lahtisen Lehtimiehet Oy, vain lopettaakseen lehden. ==Alkuvaiheet== Intro ilmestyi aluksi kahdesti kuukaudessa ja käytti iltapäivälehtien suosimaa tabloid-kokoa, mikä oli aikakauslehtimaailmassa harvinaista. Kirjoittajien ja avustajien joukossa olivat Markku Veijalaisen ohella Vexi Salmi, Tuovi Marttunen, Kari Helopaltio, pakinoitsija Sämpy ja valokuvaaja Hannu Männynoksa. Kaudella 1970–1971 Intro joutui suuriin taloudellisiin vaikeuksiin, konkurssin partaalle. Kustannus-Oy Lehtiliisa osti lehden julkaisuoikeudet ja palkkasi päätoimittajaksi Liisa Kauko-Teerisuon. Tabloid-asu sai tehdä tilaa normaalille aikakauslehtikoolle. Intro-lehti ilmestyi tästä alkaen kerran kuukaudessa. ==Suuria mullistuksia== Intro-lehti pärjäsi uuden kustantajan hoteissa melko hyvin. Sensaatioiden sijasta keskityttiin laatuun. Avustajiksi ilmaantui tasokkaita kirjoittajia kuten Mikael Wiik, Matti Laipio, Tom Pyynönen (nyk. Tom Lundberg), Jake Nyman, Mauri Kunnas ja Arto Melleri. Kirjoittajakaarti vahvistui erityisesti päätoimittaja Pekka Mikkolan kaudella. Intro-lehden seuraava julkaisija oli ulkomaiseen omistukseen nojannut Kust. Oy Williams, joka jonkin ajan kuluttua kaupattiin A-lehdille. Päätoimittajana vaikutti noina aikoina Tom Pyynönen. Intro-lehti sai uuden nimen Help!, joka myötäili kustantajan lippulaivan Apu-lehden nimeä. Tässä komennossa jatkettiin kahden kolmen vuoden ajan. Riikka Uosukainen, sittemmin Ylen uutistoimittaja, hankki lehdessä kokemusta toimittajana. Suomen oloissa pitkähkön historian saavuttaneen nuortenlehden loppu oli vähemmän hohdokas. A-lehdet ja Lehtimiehet vaihtoivat lehtiä keskenään. A-lehdet sai kannattamattoman naistenlehti Jaanan, Lehtimiehet elinkelpoisen nuortenlehden, joka sulautettiin Suosikkiin ja lakkautettiin. ==Jälkinäytös== Jälkinäytös koettiin, kun päätoimittaja Tom Pyynösen kaudella 1981–1982 käynnisti OK Magazine -nimisen nuortenlehden, "Suosikin uusimman haastajan". Lehteä julkaisi ensin Kolmiokirja, sitten Yhtyneet Kuvalehdet kahdesti kuukaudessa. OK Magazine ehti ilmestyä kolmisen vuotta, ennen kuin se myytiin hyvässä kunnossa Lehtimiehet Oy:lle Suosikkiin sulautettavaksi. == Lähteet == * Intro/Help!-lehteä ja OK Magazinea avustaneen musiikki- ja viihdetoimittaja Kari Helopaltion alkuperäinen muistelukirjoitus 24.8.2012. ===Viitteet=== ==Aiheesta muualla== * Jukka Laarin artikkeli Popmodernisaatiosta - Nuortenlehdet Stump ja Intro rockdiskurssin kätilöinä Luokka:Suomalaiset nuortenlehdet Luokka:Suomalaiset musiikkilehdet Luokka:Ilmestymästä lakanneet suomalaiset aikakauslehdet
Muotikuva

Muotikuva on piirretty tai maalattu esitys vaatteesta ihmisen päällä. Toisin kuin tasokuva muotikuva ei ole tekninen esitys, ja se voi olla hyvin tyylitelty. Muotikuvan tehtävä on antaa yleiskuva vaatteen tärkeimmistä piirteistä ja välittää suunnittelijan haluamaa tunnelmaa. Sanoma- ja aikakauslehdet julkaisivat muotiuutuuksien kuvia 1960-luvulle asti piirroksina, kunnes valokuvan käyttö yleistyi ensin Pariisin haute couture -kokoelmien esittelyssä. Suomalaisia muotipiirrosten tekijöitä olivat Mirjami Marttila, Rakel Kuusisaari, Kyllikki Raustila ja Carita Roden. Lehtipiirtäjinä aloittivat uransa myös toimittajat Rauni Palonen ja Marjatta Soras sekä vaatesuunnittelijat Vuokko Nurmesniemi, Maj Kuhlefelt ja Marja Suna. ==Lähteet== ==Kirjallisuutta== *Döllel, Hannes & Eberle, Hannelore: Muoti : Piirtäminen, väri ja tyyli. WSOY 2003. ISBN 9510277304. *Muodin käsiala : Kolme suomalaista piirtäjää (Kyllikki Raustila, Rauni Palonen ja Kaija Rosma). Helmi, 2005. ISBN 9515560470. ==Aiheesta muualla== Luokka:Muoti
Demokraattinen vasemmisto

Demokraattinen vasemmisto () (lyh. ΔΗΜ.ΑΡ., DIM.AR.) on kreikkalainen sosiaalidemokraattinen puolue. Sen perustivat vuonna 2010 Syrizasta eronneet kansanedustajat, jotka kokivat puolueen linjan liian euroskeptiseksi. Puolue ei saanut paikkoja Kreikan parlamenttiin vuoden 2019 parlamenttivaaleissa eikä Euroopan parlamenttiin vuoden 2019 europarlamenttivaaleissa. == Historia == Demokraattisen vasemmiston perusti Fótis Kouvélis yhdessä kolmen muun Syrizasta eronneen kansanedustajan kanssa. Puolueen perustamisen jälkeen puolueeseen liittyi vielä kuusi kansanedustajaa sosiaalidemokraattisen Pasok- puolueen riveistä. Kesäkuun 2012 uusintavaalien jälkeen puolue päätti osallistua Uuden demokratian ja Pasokin yhteishallitukseen, Samarásin hallitukseen. Puolueella oli tuolloin parhaan vaalituloksensa jälkeen 19 paikkaa parlamentissa. Puolue erosi hallituksesta 21. kesäkuuta 2013. == Vaalitulokset == Puolueen tulokset parlamentti- ja europarlamenttivaaleissa ovat: Vuosi Vaalit Johtaja Äänet Paikkamäärä Asema / Huomautukset Määrä % 2009 Europarlamenttivaalit 2009 Fótis Kouvélis ei osallistunut osa S&D-ryhm;ää edustajat siirtyivät muista puolueista Parlamenttivaalit 2009 ei osallistunut 2012 Parlamenttivaalit 2012 I 6,11 Parlamenttivaalit 2012 II 6,26 2014 Europarlamenttivaalit 2014 1,20 ei parlamentissa 2015 Parlamenttivaalit 2015 I 0,49 vaaliliitossa (Vihreät-DIMAR) ei parlamentissa Parlamenttivaalit 2015 II Thanásis Theocharópoulos 6,28 2019 Europarlamenttivaalit 2019 23,76 vaaliliitossa (Syriza-DIMAR) ei parlamentissa Parlamenttivaalit 2019 23,76 vaaliliitossa (Syriza-DIMAR) ei parlamentissa == Lähteet == == Aiheesta muualla == * Δημοκρατική Αριστερά . Puolueen verkkosivut. Luokka:Kreikan puolueet
New College

New College on yksi Oxfordin yliopiston 38 collegesta. Sen perusti Winchesterin piispa William Wykehamilainen vuonna 1379 nimellä The college of St Mary of Winchester at Oxford. Heti perustamisensa jälkeen collegea alettiin kutsua nimellä New College erotukseksi toisesta Neitsyt Marian mukaan nimetystä Oxfordin collegesta, Oriel Collegesta. New Collegessa on kuvattu elokuvan Harry Potter ja liekehtivä pikari kohtaus, jossa Draco Malfoy noidutaan hilleriksi. ==Kuuluisia johtajia== *William Archibald Spooner *Herbert Fisher ==Lähteet== ==Aiheesta muualla== Luokka:Oxfordin yliopisto
Ari-Pekka Roiko

Ari-Pekka Roiko (s. 18. heinäkuuta 1975 Ylivieska) on entinen suomalainen jalkapalloilija. Hän oli pelipaikaltaan oikea laitapuolustaja. Ylivieskan Pallon kasvatti aloitti liigauransa vuonna 1994 FC Oulun riveissä. Osan kaudesta Roiko pelasi seuran reservijoukkueessa FC 1991:ssä sarjaporrasta alempana. Seuraavan kauden hän edusti Ruotsissa Gällivare SK:n joukkuetta, josta siirtyi 1996 FC Jazziin yhdessä valmentaja Jari Pyykölän kanssa. Jazzissa Roiko pelasi yhteensä kolme kautta, voittaen Suomen mestaruuden vuonna 1996. Uransa viimeiset vuodet hän edusti pääkaupunkiseudun joukkueita, voittaen Suomen Cupin vuonna 1999 FC Jokereissa ja 2001 Atlantis FC:ssä. ==Lähteet== *Veikkausliigan tilastot *Veikkausliiga/Pelaajat Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1975 syntyneet Luokka:Elävät henkilöt
Museojuna

Museojuna on yleisestä käytöstä poistetuista vetureista ja vaunuista koottu juna, yleensä matkustajajuna, jolla ajetaan yleisö- tai tilausliikennettä joko suljetulla yksityisellä tai julkisella rataverkolla sekä erityisesti museorautateillä. Lisäksi eri rautatiemuseoissa voi olla omia suljettuja ratoja, joilla voi ajaa vapaasti yleisen rautatieliikenteen vaatimuksista riippumatta. Joissakin museojunien vetureissa ei ole yleiselle liikenteelle edellytettyä liikenteenvalvontailmaisinta, jonka vuoksi niiden liikenne yleisen rataverkon osilla rajoitetaan hiljaisille tavaraliikennerataosille aikaan, jolloin muuta liikennettä ei ole. Hiljaisilla osuuksilla saattaa arkena kulkea vain 1–2 tavarajunaa vuorokaudessa. == Katso myös == * Museoraitiovaunu ==Lähteet== * * ==Aiheesta muualla== * Haapamäen museoveturiyhdistys HMVY Luokka:Junat Luokka:Henkilöjunaliikenne
Veronican salaisuudet

Veronican salaisuudet on vuosina 1997-2000 USA:n televisiossa pyörinyt komediasarja, jossa päätähtenä Kirstie Alley Veronica “Ronnie” Chasen roolissa. ==Juoni== Kirstie Alleyn näyttelemä Veronica “Ronnie” Chase johtaa alusvaateyritystään ja henkilöstöään, pääasiassa yrityksensä toimistotiloissa tapahtuvassa komediassa. ==Näyttelijät== * Kirstie Alley - Veronica “Ronnie” Chase * Ron Silver - Alec Bilson, Veronican bisneskumppani ja kilpailija (Kausi 2) * Dan Cortese - Perry Rollins * Wallace Langham - Josh Blair, Veronican apulainen * Daryl Mitchell - Leo Michaels * Lorri Bagley - June Bilson Anderson (Kausi 3) * Kathy Najimy - Olive Massery * Robert Prosky - Pat Chase (Kausi 1) ==Aiheesta muualla== * Luokka:1990-luvun yhdysvaltalaiset tilannekomediat Luokka:2000-vuosikymmenen yhdysvaltalaiset tilannekomediat Luokka:NBC:n televisio-ohjelmat
Tomi Leivo-Jokimäki

Tomi Leivo-Jokimäki (s. 23. elokuuta 1973 Pori) on entinen suomalainen jalkapalloilija. Hän oli pelipaikaltaan keskikenttäpelaaja tai oikea laitalinkki. Nykyisin Leivo-Jokimäki työskentelee Suomen Palloliiton kehityspäällikkönä. == Ura pelaajana == Leivo-Jokimäen ensimmäinen seura oli Kartanonmäen Kiri.Radio Pori Aikuisten sarjoissa hän aloitti uransa vuonna 1989 I divisioonassa Porin Pallo-Tovereiden joukkueessa. Porista hän siirtyi kahden Veikkausliiga-kauden jälkeen Tampereelle Tampereen Pallo-Veikkojen riveihin, jossa voitti Suomen mestaruuden vuonna 1994. Kahden Tampereen vuoden jälkeen Leivo-Jokimäki palasi takaisin kasvattajaseuraansa. Hänen paras kautensa osui vuoteen 1996, jolloin hän pelasi kaikki FC Jazzin ottelut joukkueen voittaessa toisen Suomen mestaruutensa. Leivo-Jokimäki teki samana vuonna myös kaksi maalia UEFA Cupissa, osuen GÍ Gøtan ja Moskovan Dynamon verkkoon. Liigauransa lopetettuaan Leivo-Jokimäki pelasi vielä yhden kauden Tampereen Ilveksessä, neljä kautta Musan Salamassa Ykkösessä ja Kakkosessa sekä Someron Voiman riveissä Kolmosessa. Veikkausliigassa hän pelasi yhteensä 102 ottelua, tehden niissä seitsemän maalia. == Peliuran jälkeen == Vuonna 2004 uransa päättänyt Leivo-Jokimäki on työskennellyt Porissa pankkialalla. Vuosina 2010–2013 hän toimi FC Jazzin puheenjohtajana ja vuoden 2014 seuran toiminnanjohtajana. Vuodesta 2021 Leivo-Jokimäki on ollut Suomen Palloliiton Suomen cupin ja pääsarjojen kehityspäällikkö. ==Saavutukset== *Suomen mestaruus 1994, 1996 *SM-pronssi 1992 ==Lähteet== *Veikkausliigan tilastot ===Viitteet=== Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1973 syntyneet Luokka:Elävät henkilöt
Patagonianhiirihaukka

Patagonianhiirihaukka (Buteo ventralis) on hiirihaukkojen sukuun kuuluva lintu. Sitä tavataan Se on kotoperäinen Argentiinassa ja Chilessä Patagonian Andien alarinteillä. Se on siellä harvinainen, ja joidenkin asiantuntijoiden mukaan sen määrä ei luultavasti ylitä tuhatta yksilöä, mutta määrästä ei ole tarkempaa tietoa. Sen elinpiiriä ovat lauhkean vyöhykkeen metsät ja arot, subtrooppiset ja trooppiset pensastot 1 200 metrin korkeuteen.Birdlife.org 25.8.2012 ==Lähteet== Luokka:Hiirihaukat Luokka:Uhanalaiset linnut
Pasi Sulonen

Pasi Sulonen (s. 20. kesäkuuta 1963 Pori) on entinen suomalainen jalkapalloilija. Hän oli pelipaikaltaan keskuspuolustaja. Sulonen edusti koko pääsarjauransa ajan porilaista FC Jazzia ja tämän edeltäjää Porin Pallo- Tovereita. Veikkausliigan jälkeen hän pelasi vielä muun muassa Euran Pallossa, Pargas IF:ssä sekä Turun Tovereissa. Luotettavana puolustajana tunnettu Sulonen muistetaan myös siitä, että hän pelasi vuosina 1985–1988 sekä 1991–1997 kaikkiaan 225 ottelua pääsarjassa tekemättä yhtään maalia. FC Jazzissa Sulonen saavutti SM-pronssia vuonna 1992 ja voitti Suomen mestaruuden 1996. Jazzin ensimmäisen mestaruuskauden 1993 aikana hän oli loukkaantuneena, eikä pelannut yhtään ottelua. Sulosen 15 minuuttia nuorempi kaksoisveli Petri sekä serkku Seppo Sulonen ovat myös entisiä pääsarjatason jalkapalloilijoita. ==Lähteet== *Veikkausliigan tilastot * Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1963 syntyneet Luokka:Elävät henkilöt
Bert Sakmann

Bert Sakmann (s. 12. kesäkuuta 1942) on saksalainen lääketieteilijä, joka sai vuonna 1991 Nobelin lääketieteen palkinnon yhdessä Erwin Neherin kanssa ionikanavien toimintaa soluissa koskevasta tutkimuksesta. Hän on ollut Academia Europæan jäsen vuodesta 1992.https://www.ae- info.org/ae/Member/Sakmann_Bert == Lähteet == Luokka:Nobelin fysiologian tai lääketieteen palkinnon saajat Luokka:Saksalaiset biologit Luokka:Vuonna 1942 syntyneet Luokka:Elävät henkilöt Luokka:Academia Europæan jäsenet
Tainionkoski (Imatra)

thumb|Tainionkosken voimalaitos 2010 Tainionkoski on Imatran kaupunginosa. Alueella asuu noin 1 500 asukasta. Tainionkoski alkoi kehittyä teollisuustaajamaksi, kun Aktiebolaget Tornator perustettiin Wolter Ramsayn aloitteesta 7. maaliskuuta 1887. Suomen senaatti vahvisti yhtiöjärjestyksen 25. marraskuuta samana vuonna. Nimensä taajama sai Vuoksessa sijainneen Tainionkosken mukaan. Vuonna 1896 Tornator alkoi voimallisesti laajeta Tainionkoskelle 1 100 000 markkaan korotetun osakepääomansa turvin perustamalla sinne lankarullatehtaan, joka aloitti 1898 Lahdesta siirrettyjen kymmenen rullasorvin varassa. Tainionkoskelle oli perustettu myös puuhiomo ja paperitehdas. Paperitehdas aloitti toimintansa 1897 Füllner ja Pusey & Jones -paperikoneilla. Tainionkoskelle perustettiin 1908 myös pergamiinipaperitehdas Pusey & Jones -paperikoneella. Tornatorin liikevaihdosta 1905 koostui lankarullista, mutta 1930-luvun alkaessa se oli enää neljä prosenttia.Enso- Gutzeit Oy Tainionkosken Tehtaat 1887- (lataa doc-tiedoston) , Elinkeinoelämän keskusarkisto. Viitattu 26.7.2014. Tornatorin laajeminen synnytti tehdasyhdyskunnan Ruokolahden kuntaan, josta alettiin suunnitella kauppalaa. Perustettavaan Imatran kauppalaan siirrettiin Ruokolahden Tainionkosken lisäksi myös Jääsken Vuoksenniska ja Imatrankoski sekä alueita Joutsenosta, koska aikaisemmin suunniteltua Enson kauppalaa ei voitu perustaa sen jäätyä Neuvostoliitolle 1944 luovutetulle alueelle. ==Lähteet== Luokka:Imatran luonto Luokka:Jääski
Richard Roberts

Richard John Roberts (s. 6. syyskuuta 1943) on brittiläinen biokemisti, joka sai vuonna 1993 Nobelin lääketieteen palkinnon yhdessä Phillip Allen Sharpin kanssa geenejä koskevasta tutkimuksesta. Vuonna 2007 hänelle myönnettiin Gabor-mitali kansainvälisesti merkittävästä silmukointia koskevasta tutkimuksesta. == Lähteet == Luokka:Nobelin fysiologian tai lääketieteen palkinnon saajat Luokka:Brittiläiset biokemistit Luokka:Vuonna 1943 syntyneet Luokka:Vuonna 1943 syntyneet Luokka:Elävät henkilöt
Phillip Allen Sharp

Phillip Allen Sharp (s. 6. kesäkuuta 1944) on yhdysvaltalainen biokemisti ja molekyylibiologi, joka sai vuonna 1993 Nobelin lääketieteen palkinnon yhdessä Richard Robertsin kanssa geenejä koskevasta tutkimuksesta. == Lähteet == Luokka:Nobelin fysiologian tai lääketieteen palkinnon saajat Luokka:Yhdysvaltalaiset molekyylibiologit Luokka:Vuonna 1944 syntyneet Luokka:Elävät henkilöt
Valeri Iordan

Valeri Iordan (, s. 14. helmikuuta 1992) on venäläinen keihäänheittäjä. Iordan heitti 17. toukokuuta 2009 alle 18-vuotiaiden maailmanennätyksen 700 gramman keihäällä 83,02. Hän sijoittui samana vuonna yhdeksänneksi Bressanonen alle 18-vuotiaiden MM-kilpailuissa 2009 ja voitti kultaa Euroopan nuorten olympiafestivaaleilla Tampereella tuloksella 75,59. Tallinnan alle 20-vuotiaiden EM-kilpailuissa 2011 hän oli viides. Iordan sai hopeaa Helsingin EM-kilpailuissa 2012 ennätyksellään 83,23. Zürichin EM-kilpailuissa 2014 hän sijoittui seitsemänneksi. MM-kilpailuissa 2013 ja 2015 hän karsiutui loppukilpailusta. == Kausien parhaat heitot == * 2010 74,86 Adler 23.4. * 2011 80,15 Adler 22.4. * 2012 83,23 Helsinki 28.6. *2013 83,56 Adler 28.2. * 2014 82,05 Peking 21.5. * 2015 83,00 Leiria 15.3. * 2016 77,17 Cheboksary 22.6. * 2017 82,12 Adler 23.4. * 2018 77,27 Smolensk 30.5. == Lähteet == Luokka:Venäläiset keihäänheittäjät Luokka:Vuonna 1992 syntyneet Luokka:Elävät henkilöt
Edward Lewis

Edward B. Lewis (20. toukokuuta 1918 Wilkes-Barre, Pennsylvania – 21. heinäkuuta 2004 Pasadena, Kalifornia) oli yhdysvaltalainen tutkija, joka sai vuonna 1995 Nobelin lääketieteen palkinnon yhdessä Christiane Nüsslein- Volhardin ja Eric Wieschausin kanssa geeneihin ja sikiön kehitykseen liittyvästä tutkimuksesta. == Lähteet == == Aiheesta muualla == Luokka:Yhdysvaltalaiset geneetikot Luokka:Nobelin fysiologian tai lääketieteen palkinnon saajat Luokka:Vuonna 1918 syntyneet Luokka:Vuonna 2004 kuolleet
Eric Wieschaus

Eric F. Wieschaus (s. 8. kesäkuuta 1947) on yhdysvaltalainen tutkija, joka sai vuonna 1995 Nobelin lääketieteen palkinnon yhdessä Christiane Nüsslein- Volhardin ja Edward Lewisin kanssa alkionkehityksen geneettisen kontrollin tutkimuksesta. == Lähteet == Luokka:Yhdysvaltalaiset geneetikot Luokka:Nobelin fysiologian tai lääketieteen palkinnon saajat Luokka:Vuonna 1947 syntyneet Luokka:Elävät henkilöt
Rolf Zinkernagel

Rolf M. Zinkernagel (s. 6. tammikuuta 1944) on sveitsiläinen tutkija, joka sai vuonna 1996 Nobelin lääketieteen palkinnon yhdessä Peter Dohertyn kanssa immuunijärjestelmään liittyvistä tutkimuksistaan. Zinkernagel valittiin Zürichin yliopiston apulaisprofessoriksi 1979 ja professoriksi 1988. Hän on ollut Academia Europæan jäsen vuodesta 1989.https://www.ae- info.org/ae/Member/Zinkernagel_Rolf == Lähteet == Luokka:Sveitsiläiset tieteilijät Luokka:Immunologit Luokka:Sveitsiläiset professorit Luokka:Zürichin yliopiston professorit Luokka:Nobelin fysiologian tai lääketieteen palkinnon saajat Luokka:Vuonna 1944 syntyneet Luokka:Elävät henkilöt Luokka:Academia Europæan jäsenet
Stanley Prusiner

Stanley B. Prusiner (s. 28. toukokuuta 1942) on yhdysvaltalainen neurologi ja biokemisti, joka sai vuonna 1997 Nobelin lääketieteen palkinnon prioneita koskevasta tutkimuksesta. == Lähteet == Luokka:Yhdysvaltalaiset biokemistit Luokka:Nobelin fysiologian tai lääketieteen palkinnon saajat Luokka:Vuonna 1942 syntyneet Luokka:Elävät henkilöt
Louis J. Ignarro

Louis J. Ignarro (s. 31. toukokuuta 1941) on yhdysvaltalainen tutkija, joka sai vuonna 1998 Nobelin lääketieteen palkinnon yhdessä Ferid Muradin ja Robert F. Furchgottin kanssa typpioksidiin liittyvästä tutkimuksesta. == Lähteet == Luokka:Yhdysvaltalaiset farmakologit Luokka:Nobelin fysiologian tai lääketieteen palkinnon saajat Luokka:Vuonna 1941 syntyneet Luokka:Elävät henkilöt
Eugenijus Bartulis

Eugenijus Bartulis (s. 7. joulukuuta 1949 Kaunas) on liettualainen roomalaiskatolinen piispa. Hänet vihittiin papiksi 30. toukokuuta 1976 ja nimitettiin 28. toukokuuta 1997 Šiauliain hiippakunnan johtoon. Piispaksi konsekroinnin suoritti 29. kesäkuuta Sigitas Tamkevicius, jota avustivat Audrys Juozas Bačkis ja Vladas Michelevičius.Catholic-Hierarchy.org: Bishop Eugenijus Bartulis 25\. marraskuuta 2000 Bartulis sai lisäksi nimityksen Liettuan sotilaspiispaksi, jona hän toimi, kunnes erosi 19. kesäkuuta 2010. Hän on jatkanut toimintaansa Šiauliain piispana. == Lähteet == Luokka:Liettualaiset papit Luokka:Katoliset piispat Luokka:Vuonna 1949 syntyneet Luokka:Elävät henkilöt
St Catherine’s College (Oxford)

St Catherine’s College on yksi Oxfordin yliopiston 38 collegesta. Se perustettiin vuonna 1962. Collegea edelsi vuonna 1868 perustettu, nimellä St Catharine’s Club tunnettu instituutio, jonka tarkoituksena oli mahdollistaa opinnot Oxfordissa niille opiskelijoille, joilla ei ollut varaa opiskella college-järjestelmän puitteissa. Vuonna 1919 sovittiin, että nimen kirjoitusasu on St Catherine’s Club, mahdollisesti erotukseksi Cambridgen yliopiston lähes samannimisestä collegesta. Instituution nimi oli St Catherine’s Society vuodesta 1931. Tanskalaisen arkkitehdin Arne Jacobsenin valinta collegen ensimmäisten rakennusten suunnittelijaksi herätti keskustelua. Vuonna 1974 St Catherine’s College oli niiden viiden ensimmäisen Oxfordin collegen joukossa, jotka alkoivat hyväksyä sekä nais- että miesopiskelijoita. Vuoteen 1978 mennessä St Catherine’s College oli kasvanut Oxfordin collegeista suurimmaksi. College on nimetty Pyhän Katariina Aleksandrialaisen mukaan. ==Lähteet== ==Aiheesta muualla== Luokka:Oxfordin yliopisto
Hiusanalyysi

Hiusanalyysi on toimenpide, jossa henkilöltä leikataan hiuksia ja tutkitaan hiukseen elimistöstä kertyneitä mineraaleja ja kemikaaleja. Hiusanalyysillä voidaan esimerkiksi havaita huumeidenkäyttö, saada todisteita rikoksesta, tehdä tunnistus tai havaita puutostiloja tai myrkytyksiä. Rikospaikalle jääneen hiuksen muodosta ja väristä voidaan joskus päätellä epäillyn rikollisen etnisyys. Hiuksesta eristetyn DNA:n avulla voidaan selvittää henkilöllisyys. Hiusanalyysin avulla voidaan myös joskus selvittää kuolinsyy. Lisäksi hiuksiin maaperästä tulevan strontium-alkuaineen isotooppimääristä voidaan päätellä, millä alueella henkilö on oleskellut, jos löydetään alue, jonka maaperän isotooppisuhteet ovat samat kuin hiuksessa.Tieteen Kuvalehti ==Lähteet== Luokka:Terveydenhoito Luokka:Hiukset
Vaaleatähkämunkki

Vaaleatähkämunkki (Phyteuma spicatum) on monivuotinen laji tähkämunkkien suvussa. Sitä esiintyy Keski-Euroopassa ja lajia viljellään myös koristekasvina. Vaaleatähkämunkin kukinto on kukinnan aikana yli kymmensenttiseksi pidentyvä latvatähkä. Pitkätorviset teriöt ovat tavallisesti vaalean kellanvihreästä lähes valkoiseen, harvoin sinertäviä. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == * Suomen Lajitietokeskus: Vaaleatähkämunkki – Phyteuma spicatum * Luontoportti: Vaaleatähkämunkki (Phyteuma spicatum) Luokka:Tähkämunkit
Täplänouto

Täplänouto eli täplänoudokki (Tuberaria guttata) on päivännoutokasveihin kuuluva kasvilaji, jota esiintyy Euroopassa erityisesti Välimeren alueella. Se on yksivuotinen matala ruoho, jonka kukkien terälehdet ovat keltaiset ja tyveltä usein tummat. == Lähteet == * Bengt Jonsell & Thomas Karlsson (eds.) 2010: Flora Nordica vol. 6. Stockholm. == Aiheesta muualla == * Kasviatlas: Täplänoudokki (Tuberaria guttata) * Kassu - Kasvien suomenkieliset nimet: Täplänouto eli täplänoudokki (Tuberaria guttata) * ITIS: Tuberaria guttata Luokka:Päivännoutokasvit
Moskiittokukka

Moskiittokukka eli terttumoskiittokukka (Lopezia racemosa) on horsmakasveihin kuuluva laji, jota esiintyy Meksikossa ja muualla Keski-Amerikassa. Sitä käytetään koristekasvina. Se on lyhytikäinen monivuotinen ruoho, jonka korkeus on enintään 1,5 metriä. Kukassa on neljä punertavaa verholehteä ja neljä punaiseen kirjavaa terälehteä. == Lähteet == * Bengt Jonsell & Thomas Karlsson (eds.) 2010: Flora Nordica vol. 6. Stockholm. === Viitteet === == Aiheesta muualla == * Suomen Lajitietokeskus: Terttumoskiittokukka – Lopezia racemosa * Encyclopedia of Life: Lopezia racemosa Luokka:Horsmakasvit
Vesirusolehti

Vesirusolehti (Ludwigia repens) on horsmakasveihin kuuluva laji, jota esiintyy eteläisessä Pohjois-Amerikassa ja pohjoisessa Etelä-Amerikassa. Sitä käytetään akvaariokasvina. Sen varsi on enintään 50 senttimetrinen ja juurehtii nivelistä. == Lähteet == * Bengt Jonsell & Thomas Karlsson (eds.) 2010: Flora Nordica vol. 6. Stockholm. === Viitteet === == Aiheesta muualla == * Integrated Taxonomic Information System (ITIS): Ludwigia repens * Global Biodiversity Information Facility (GBIF): Ludwigia repens * United States Department of Agriculture (USDA): Ludwigia repens Luokka:Horsmakasvit Luokka:Akvaariokasvit
Kolmikärjen Veljeskunta

Kolmikärjen Veljeskunta on CMX:n vuonna 2012 julkaistu neljän LP-levyn kokoelma-albumi. Se sisältää yhtyeen kaksi ensimmäistä albumia Kolmikärjen ja Veljeskunnan sekä Johannes Kastaja-, Raivo-, Tanssitauti- ja Musiikin ystävälliset kasvot -EP:t. Boksi julkaistiin mustavinyylisen ”peruspainoksen” lisäksi 300:n kappaleen valkovinyylisenä sekä 200:n kappaleen kultavinyylisenä painoksena. Kultavinyylinen painos sisältää ennenjulkaisemattomien kuvien kollaasin, jossa on Pekka Kanniaisen, Kimmo Suomalaisen, Janne Halmkronan, Timo Rasion, Pasi Isometsän ja A. W. Yrjänän nimikirjoitukset. Boksia ei ole saatavana CD-muodossa, mutta samaan aikaan sen julkaisun kanssa Bad Vugum otti uusintapainokset Kolmikärjen ja Veljeskunnan GOLD-versioista. Albumi nousi Suomen virallisen listan sijalle 30. == Sisältö == *LP1: Kolmikärki LP *LP2: Veljeskunta LP *LP3: Johannes Kastaja / Raivo *LP4: Tanssitauti / Musiikin ystävälliset kasvot == Arvostelut == * Imperiumi.net: * Keskisuomalainen: == Lähteet == * === Viitteet === == Aiheesta muualla == * Luokka:Vuoden 2012 kokoelma-albumit Luokka:CMX:n kokoelma-albumit Luokka:Svart Recordsin albumit
Asemetalli

Asemetalli, tunnetaan myös punaisena messinkinä, on yksi pronssin variaatioista – kuparin, tinan ja sinkin seos. Asemetallia käytettiin nimensä mukaisesti alun perin aseiden valmistamiseen, kunnes se korvattiin teräksellä. Asemetalli valastuu, sekä työstyy hyvin, ja on myös erittäin vastustuskykyinen sekä höyrylle että suolavedelle.EB - Gunmetal Tämän vuoksi sitä käytetäänkin höyryllisten ja hydraylisten valutavaroiden, venttiileiden, hammaspyörien ja muiden pienten mekaanisten osien valmistamiseen. Asemetallista voidaan puhua myös värinä, asemetallin harmaana (). Tällä tarkoitetaan kiillotettua tumman harmaata väriä.ColorWiki - Gunmetal == Lähteet == == Aiheesta muualla == *Science and engineering encyclopedia: Gunmetal Luokka:Raaka-aineet Luokka:Metalliseokset